
24-TA-543: Informatīvais ziņojums (Jauns)
Par Eiropas infrastruktūras savienošanas instrumenta 2023. gada projektu uzsaukuma finansējumu projekta “Tilta pār Salacu rekonstrukcija divējāda pielietojuma nodrošināšanai” ieviešanai un valsts budžeta līdzfinansējuma nodrošināšanu
TA saskaņojamie dokumenti
Informatīvais ziņojums 2.0
MK sēdes protokollēmuma projekts 2.0
Atzinuma sniedzējs
Finanšu ministrija
Atzinums iesniegts
15.04.2024.
Atzinuma sniegšanas termiņš
16.04.2024.

	1.
	Informatīvais ziņojums
Informatīvais ziņojums
	Iebildums
Lūdzam precizēt ziņojuma 4.3.sadaļā sniegto informāciju, ņemot vērā izteikto iebildumu pie protokollēmuma projekta 4. punkta, tai skaitā precizējot 2.tabulā norādītā EISI 2.maksājuma (noslēguma) apmēru uz 3 774 121 euro, ievērojot, ka 1.maksājums (avansa) apmērs ir 3 774 122 euro apmērā un kopējais EISI finansējums noteikts 7 548 243 euro apmērā.
Piedāvātā redakcija
-
	Guna Federe (FM)

	2.
	MK sēdes protokollēmuma projekts
4. Satiksmes ministrijai normatīvajos aktos noteiktā kārtībā sagatavot un iesniegt Finanšu ministrijā pieprasījumu valsts budžeta līdzekļu pārdalei no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” 10 718 505 euro apmērā, lai nodrošinātu Projekta īstenošanai nepieciešamo valsts budžeta līdzfinansējumu Projekta attiecināmajām izmaksām un  Projekta neattiecināmajām izmaksām (pievienotās vērtības nodokļa maksājumiem).
	Iebildums
Vēršam uzmanību, ka protokollēmuma projekta gan 4., gan 5.punktā ir noteikts finansējums apmērs, ko Satiksmes ministrija pieprasīs no 80.00.00 programmas, turklāt norādītie apmēri savstarpēji pārklājas un ir atšķirīgi. Ņemot vērā minēto, lūdzam skaidri noteikt vienu finansējuma apmēru, ko Satiksmes ministrija var pieprasīt no 80.00.00 programmas, ievērojot protokollēmuma projekta 3.punktā noteiktās saistības un ziņojumā sniegto informāciju par nepieciešamo priekšfinansējumu, ievērojot plānoto EISI finansējuma naudas plūsmu, kā arī finansējumu izmaksu veikšanai pirms noslēdzies piešķīruma līguma slēgšanas process starp CINEA un LVC.
Attiecīgi lūdzam precizēt protokollēmma projekta 4.punktu piedāvātajā redakcijā.
Piedāvātā redakcija
4. Lai Projekta īstenošanas laikā nodrošinātu nepieciešamā valsts budžeta līdzfinansējuma nodrošināšanu un finanšu plūsmas nepārtrauktību, ņemot vērā Eiropas infrastruktūras savienošanas instrumenta (turpmāk – EISI) līdzfinansējuma maksājumu plānotos saņemšanas termiņus, kā arī nepieciešamību nodrošināt priekšfinansējumu pirms  Projekta piešķīruma līguma noslēgšanas, Satiksmes ministrijai:
4.1. Projekta īstenošanas laikā pieprasīt finansējumu no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” 14 492 625 euro apmērā, tajā skaitā:
4.1.1. 10 781 505 euro apmērā Projekta īstenošanai nepieciešamā valsts budžeta līdzfinansējuma nodrošināšanai gan attiecināmo, gan neattiecināmo (pievienotās vērtības nodokļa maksājumiem) izmaksu segšanai;
4.1.2. 3 774 121 euro apmērā priekšfinansējuma nodrošināšanai Projekta īstenošanas laikā, tai skaitā 3 623 116 euro apmērā pirms Projekta piešķīruma līguma noslēgšanas, pamatojoties uz Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 24.2. apakšpunktu;
4.2. pēc Projekta īstenošanas nodrošināt, ka pēc EISI 2.maksājuma (noslēguma) saņemšanas valsts budžetā tiek atgriezts finansējums no valsts budžeta piešķirtā priekšfinansējuma apmērā, kas norādīts šā protokollēmuma 4.1.2.apakšpunktā.
 
	Guna Federe (FM)

	3.
	MK sēdes protokollēmuma projekts
5. Lai nodrošinātu finanšu plūsmas nepārtrauktību Projekta īstenošanas laikā, ņemot vērā Eiropas infrastruktūras savienošanas instrumenta (turpmāk – EISI) līdzfinansējuma maksājumu plānotos saņemšanas termiņus, pamatojoties uz Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 24.2. apakšpunktu, Satiksmes ministrijai pieprasīt finansējumu no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”:
	Iebildums
Lūdzam svītrot protokollēmuma projekta 5.punktu un tā apakšpunktus.
Piedāvātā redakcija
-
	Guna Federe (FM)

	4.
	MK sēdes protokollēmuma projekts
7. Satiksmes ministrijai informēt Ministru kabinetu, ja šī protokollēmuma 5.1. apakšpunktā minētās Projekta izmaksas, kas radušās pirms Projekta piešķīruma līguma noslēgšanas, varētu netikt vai netiek atzītas par Projekta attiecināmām izmaksām atbilstoši EISI prasībām, iesniedzot Ministru kabinetā attiecīgu informatīvo ziņojumu, kurā norādīts detalizēts apraksts par radušos situāciju, neatbilstības rašanās cēloņiem un finansiālo ietekmi, sniegts apraksts par iespējamo risinājumu, lai turpinātu Projekta īstenošanu.
	Iebildums
Lūdzam precizēt protokollēmuma projekta 7.punktu, norādot tajā atsauci uz protokollēmuma projekta 4.1.2.apakšpunktu, ievērojot sniegto iebildumu pie protokollēmuma projekta 4. un 5.punkta.
Piedāvātā redakcija
-
	Guna Federe (FM)



